Á þessum tíma fyrir ári síðan voru allir að verða vitlausir af spenningi yfir Avatar , og líka forvitni um hvort hún ætti eftir að svínvirka og standast væntingar í miðasölunni eða floppa með feitum hvelli . Sjálfur gleymi ég aldrei þeim „ meh “ viðtökum sem fyrsti trailerinn fékk en síðan um leið og James Cameron skolaði þessa glæsilegu þrívídd yfir okkur ( og sýndi okkur þar af leiðandi hvernig * á * að gera hlutina ) þá þögðu allir og á augabragði voru menn farnir að nota orð eins og tímamótamynd , klassík . Síðan einhvern tímann eftir það bættust við orð eins og Pocahontas og eitthvað með Kevin Costner og úlfa , en það er allt , allt annar handleggur … Ég held að enginn geti sagst hafa séð betri þrívídd eftir Avatar . Margar myndir hafa reynt að ná sömu hæðum en langflestar hafa misheppnast af sökum þess að þær voru ekki skotnar með tilliti til tækninnar . Það er vissulega fúlt að geta ekki enn notið myndarinnar þannig aftur fyrr en þrívíddarsjónvörp eru komin aðeins meira í mainstreamið , en þangað til verða Blu-Ray gæði að duga til að njóta myndarinnar best . Því ekki neita því , burtséð frá þrívíddinni þá er þetta samt ein allra flottasta mynd sem þið hafið séð . Fyrir stuttu gaf Sena út pakkaða safndiskaútgáfu af myndinni ( þekkt á ensku sem Extended Collector’s Edition ) , bæði á DVD og Blu-Ray , og sú útgáfa er akkúrat það sem aðdáendur hafa beðið eftir . Ég held líka að langflestir urðu vægast sagt svekktir með „ single disc “ útgáfunni sem kom út fyrr á árinu . Þessi bætir talsvert upp fyrir hana því hún inniheldur þrennt sem þú munt vilja kynna þér ef þú ert Cameron aðdáandi : Tvær glænýjar útgáfur af myndinni ( þið vitið nú hvað Cameron hefur oft komið sterkur inn með lengri útgáfur af myndunum sínum áður ) og heimildarmynd í fullri lengd sem kafar ýtarlega út í framleiðsluna , óhefðbundnu tökurnar , tæknina og síðast en ekki síst áhættuna sem Cameron tók með þessum fjórum árum sem fóru í verkið . Hérna er aðeins nákvæmari mynd af því sem settið býður meðal annars uppá . Diskur 1 - 2 : – Upprunalega bíóútgáfan – Special Edition „ Re-Release “ útgáfa ( 8 mín. lengri ) – Collector’s Extended útgáfa ( yfir 15 mín. lengri – og einkennist mest af því að fyrstu 5 mínúturnar eru allt öðruvísi ) … Og já ! Hin margumtalaða kynlífssena er í báðum lengri útgáfunum . Hún er nokkuð sérstök get ég sagt ykkur . Diskur 3 : Semsagt , ef þið eruð áhugasöm um kvikmyndagerð og eruð mjög hrifin af bíóaukaefni almennt , þá er þetta svo sannarlega aðalmáltíðin á settinu . 90 - og-eitthvað mínútur sem fjalla um þegar allt fór í gang og enginn hafði hugmynd um hvernig átti að gera þetta upp fram að Avatar-deginum og loks frumsýningu myndarinnar . Skylduáhorf ! Ég neyðist samt til þess að taka það fram við ykkur notendur að sumt af aukaefninu sem er merkt á íslenska hulstrinu er hvergi til staðar á þriðja disknum . Þið getið annars tékkað hér á smá trailer fyrir þetta sett . Tónlistin er þó alveg stórfurðulega epísk : Allavega , þar sem að stutt er í jól og Kvikmyndir.is virðist aldrei ætla að hætta að gefa , þá ætla ég að gefa fáein eintök af þessu þriggja diska setti . Og alveg eins og áður , þá eru mjög basic reglur . Ég spyr einungis út í nokkrar af fyrri myndum Camerons og þið eigið að senda mér svörin á tommi@kvikmyndir.is ( djöfull þarf ég að fara að taka til á Inboxinu mínu ! ) . Leikurinn stendur til þriðjudags . Ég mun láta vinningshafa vita með því að svara póstinum þeirra á þeim degi . Kýlum beint á þetta : Áður en Avatar fór í gang taldi Cameron þetta vera erfiðustu mynd sem hann hafði nokkurn tímann gert . Hvað heitir hún ? Þessa mynd ættu allir að þekkja en frá hvaða ári er hún ? Titanic er trúlega ein af frægari myndum kvikmyndasögunnar . Reyndar eru hörðustu kvikmyndaáhugamenn enn að deila um gæði hennar , en engu að síður var þetta mynd sem að heillaði Óskars-akademíuna alveg í klessu . Spurningin er : Hvað fékk myndin mörg óskarsverðlun og hvað hét skipið í myndinni ?